बीजेपी जातिवाद के नाम पर लड़ा रही है : कोटड़ा
अखिलभारतीयजाट आरक्षण संघर्ष समिति का धरना 35 वें दिन भी देवबन कैंची पर जारी रहा। गांव भागल में भी धरना जारी है। देबन कैंची चौक पर चल रहे धरने की अध्यक्षता माला राम जाखौली ने की। मंच का संचालन सोनू बांगड़ ने किया।
जिला प्रधान प्रवीण किछाना ने कहा कि भाजपा की सरकार प्रदेश में जातिवाद का जहर घोलने का काम कर रही। जाट समाज के लोगों का धरना शांति पूर्वक तरीके से चल रहा है। बीजेपी की सरकार भाईचारे को तोडऩा चाहती है। भागल में धरने की अध्यक्षता करते हुए प्रदेश उपाध्यक्ष बलवान कोटड़ा ने कहा कि प्रदेश सरकार जाटों की मांगों को गंभीरता से नहीं ले रही है। भरत सिंह बेनीवाल ने कहा कि बीजेपी की सरकार ने जाटों की सात मांगों को 19 मार्च तक पूरा नहीं किया जाता है तो 20 मार्च को अखिल भारतीय जाट आरक्षण संघर्ष समिति के आह्वान पर दिल्ली कूच करेंगे। यदि बीजेपी की सरकार आंदोलन कारियों को रोकने का प्रयास करेंगी तो जाट समाज के लोग का सड़कों पर धरने की शुरूआत की जाएगी। संजय जागलान ने कहा कि जिला परिषद की अध्यक्षा सुखविंद्र कौर जाट समाज से संबंध रखती है लेकिन धरने को समर्थन देने के विरोध में इसकी निंदा करते हैं। 20 मार्च को जाट समाज के लोग अपने अपने ट्रैक्टर- ट्रालियां, खाने -पीने रहने की व्यवस्था के साथ दिल्ली कूच करेंगे। जाट समेत छह जातियों को ओबीसी में आरक्षण, आंदोलन में मारे गए युवाओं को नौकरी, जेलों मे बंद लोगों की रिहाई नहीं की जाएगी तब जाट समाज के का धरना जारी रहेगा। बीजेपी के सांसद राजकुमार सैनी रोशन लाल आर्य के खिलाफ देशद्रोह का मुकदमा दर्ज होना चाहिए। अजमेर सिंह हरसौला ने कहा कि जाट समाज के लोगों का 22 फरवरी, 18 मार्च 18 जून को मांगों का समझौता हुआ था। लेकिन सरकार वादाखिलाफी कर रही है। इसे किसी भी कीमत पर सहन नहीं किया जाएगा। जाट समाज के धरनों की संख्या 20 से 30 जगहों पर सुचारू रूप से जारी कर दिया है। इस अवसर पर रामकला, सुभाष मटौर, धर्मपाल देवबन, रामस्वरूप पूर्व सरपंच देवीगढ़, संतरो देवी, गुरूदेव सिंह, सरोज देवबन, धीरा सिंह, प्रेम सिंह, रामकुमार कादियान, बलजीत चंदाना, होशियार सिंह बिल्लू चंदाना उपस्थित रहे।
कैथल| देवबनकैंची पर जाट आरक्षण को लेकर धरने पर बैठे जाट समाज के लोग।
hin_Deva hin_Deva hin_Deva awa_Deva